Cités indigènes, Fonds d'avance, Match Zaïre-Cameroun ('72).
Ndeko Dom Munsiensi,
Nakomeka koyanola na mituna mia yo na bolandi maloba ma yo.
Ndeko Dom Munsiensi : ba cité nini ezalaki concerné na fonds d'avance ?
Emmanuel Kandolo : Yambo nameka kopesa eyano na motuna mua yo, esengeli toyeba que Fonds d’avance esalemaki na 1932. Yango ebandaki kowuta na Trésor publique ya Congo belge. Yango ebandaki kosunga batu na crédit mpo na kosomba lopangu na cite indigène « Citas ou Belge ». Mpo na kozua yango esengelaki demandeur azala na mosala, afutaka paku, azala na nzotu kolongono mpe azala na mikanda oyo ezali en cours de validité.
Ndeko Dom Munsiensi : durée ya credit ezalaki ya tango nini?
Emmanuel Kandolo : Durée ya kofuta mpe kosilisa crédit ebandaki ko dépendre na ndenge compagnie oyo ezali ko employer mutu, e négocier crédit na ye, selon ba revenus ya employeur na ye. En moyenne, ezalaki ya mbula zomi mpe koleka mpo ba salaires ezalaki vraiment ya malonga te mpe na couple, mingi mingi mobali kaka nde azalaki kosala.
Ndeko Dom Munsiensi : est-ce que après lipanda bato continuaki kofuta ba crédit na bango?
Emmanuel Kandolo : Oui, sima ya lipanda, batu ba continuaki kofuta ba crédits na bango. Kasi esengeli toyeba lisusu que makambo ebonguanaki. Plan décennal pour le développement économique et social du Congo belge ya 1949-1959 yango nde eyaki kosangisa ba Fonds minene misatu oyo ezalaki na Congo belge: Fonds du bien-être indigène, Fonds d’avance na Fonds ya roi, na kati ya projet ya urbanisme na habitat ya centre extra coutumier ebengami cité indigène. Décret ya 6 janvier 1949 esali Office des Cités Indigènes (O.C.I.). Sima ya wana, Office des Cités Africaines (O.C.A.) eye kosalema na décret ya 30 mars 1952, mpe na première République, Office National de Logement eye kosalema na décret ya 09 juin 1965. Wuta O.C.I., O.C.A. tee na O.N.L., politique immobilière na yango ebandaki kaka kolanda ba régimes misatu : crédit ya Fonds d’avance, location-vente na location tout simplement.
Ndeko Dom Munsiensi : Et puis ndenge nini ba comune misisi esalemaki ?
Emmanuel Kandolo : Décret ya 23 décembre 1957 eyaki ko compléter décret ya 26 mars 1957 oyo epesaki ville ya Léopoldville personnalité civile. Sika décret oyo ya 23 décembre 1957 esakoli que ville ya Léopoldville ezali na onze communes : Ngaliema, Kintambo, Kinshasa, Barumbu, Saint-Jean (Lingwala) Léopoldville (Gombe), Kalamu, Dendale (Kasa Vubu), Ngiri Ngiri, Bandalungwa na Limete. Mpe na six zones annexes : Kimbaseke, Kingasani, Lemba, Kimwenza, Makala na Binza (village),
Décret ya 1958 ekomisi Lemba, Matete na N'djili ba zones annexes. Par ailleurs, ba cités satellites (cités non urbanisée et anarchiques) : Bumbu, Makala, Selembao, Ngaba, Kisenso, KImbaseke na Masina etikalaki kaka bongo.
Ordonnance 68/024 ya 20 janvier 1968 nde epesi Kinshasa statut ya Région.Yango ekomisi ba nouvelles cités planifiées ya Lemba, Matete na N'djili mpe ba zones annexes ya Mont Ngafula, N'sele na Maluku na ba cites satellites ya Bumbu, Makala, Selembao, Ngaba, Kisenso, Kimbaseke, Masina, ba communes. Total ya ba communes nionso epesi Kinshasa 24 communes. Même ordonnance oyo nde eyaki kokotisa secteur ya Bahumbu na chefferie Bankana na Kinshasa.
Ndeko Dom Munsiensi : ndeti en ce qui me concerne ba comune ya selembao na bumbu?
Emmanuel Kandolo : Commune ya Selembao na Bumbu ezali ba communes oyo esalemi na elulu ya ordonnance 68/024 ya 20 janvier 1968. Esengeleki bakonzi ba penser naino na ko urbaniser ba anciennes cités satellites oyo eyaki kokoma ba communes, ndenge mundele asalaki na N'djili.
Commune ya Selembao ezali na lotissement te, ezanga ba réseaux ya assainissement mpe ezali na ba nzela na ba ndaku etongami selon ba normes ya urbanisme te. Selembao ezali na colline, neti étude topographique esalemaki te , batu batonga ngulu ngulu sans ba se rendre compte ya relief mpe na ba danger ya kotonga na collines sans véritable planification urbaine. Ba dommages matériels ebele ezali kosalema na ba affaissements, ébranlements, glissements, déboulements ya terrains, oyo ezali kowuta na mayi ya mbula mpo yango ezali na voie ya canalisation oyo ekoki kolanda te par défaut ya ba canaux ya évacuations. Résultat : mayi ebandi koluka nzela ngulu ngulu mpe ekumbi na ba érosions na ba inondations oyo ezali komonisa batu mpasi.
Commune ya Bumbu mpe ndenge moko lokola ! Etongama sans souci ya ba normes urbaines. Bumbu ezali na terrain plat. Neti ezali na pied ya colline ya Selembao, yango ezali kozua zelo na poto poto nionso oyo Selembao ezali kokitisa tango mbula ezali kobeta. Zelo na poto poto wana ezali koya na mayi ya mbula, na ba foulu mpe na biloko kili kili. Nionso wana ezali kokende kokanga nzela na ba rivières Bumbu, Yolo na Funa. Congestion wana ezali kobimisa ba rivières oyo na ba lits na yango mpe ezali kotondisa yango noki mpe komatisa débit na yango rapidement.
Problème mousu ya Bumbu ezali likambo ya nappe phréatique mpo mayi ezali kokoto na mabele malamu te mpo na ba sachets mpe bikunde kili kili ezali ko kanga mayi ekota na nse ya mabele te. Yango wana mayi ezali kotonda mpe kotikala ngonga mulayi na bala bala mpe na mapango mpe ko handicaper batu sérieusement na ba activités na bango. Yango mpe lisusu ezali kokumba zelo na communes ya Ngiri Ngiri.
Conséquence ya bitonga tonga yango nde esalaka que ba ndaku ya ba communes oyo e perdre sensiblement valeur foncière na yango par mètre carré, batu ya Kitokimosi bazala na ba grandes difficultés, avenue du 17 mai 1996 (ex-24 novembre 1965) ebukana mpe e ralentir considérablement rythme économique et social ya ba communes oyo.
Ndeko Dom Munsiensi : puisque ndako ya fonds d'avance ezali té ni administration ezalaki te na ba année 70?
Emmanuel Kandolo : Ba
communes planifiées na na cadre ya O.C.A. ezali : Kintambo (camp Babylone), Bandalungwa, Ngiri Ngiri, Kasa Vubu, Kalamu (Foncobel, ezalaki artisanal, Immo Congo ezalaki Fonds privé,
yango etonga quartier ya 20 mai 1967) Lemba, Matete na N'djili (quartiers 1 tee na 7 nde ezalaki planifier.).
……………………………………
……………………………………………………………………………………………………
Ndeko Jean Claude Kangudi,
Na match ya Zaire - Cameroun na C.A.N 1972, Kalala Mukendi atikala kotiya trois buts na match moko te. Dàilleurs, atikaki ata but moko te. Meilleurs buteurs na biso ezalaki Ntumba Kalala na 3 buts mpe Mayanga Maku na 2 buts
Na match ya Bilima contre Tshinkunku, ezali ya solo que makamuisi mingi esalemaki kuna. Esengeli lisusu kobakisa que ba mama ya lulua ba lakelaki Bilima mape (bakatshipa Bilima) mpe batambolaki na petite tenue na Kananga mpe kolakela Bilima mabe. Kanyeba, originaire ya Kananga, avant centre ya Bilima, azalaki complètement démoraliser. Bilima wana ezalaki ya : Elengesa, Mbayo, Tshibambe, Atikawele, Beya, Mbuku, Lubaki, Senge Senge, Kanyeba, Belingo, Mobati, Mwuindu, Nsangu, Kongolo.
Il est vrai que Kabasele Django atiaka deux buts. Kasi, azalaki vraiment un attaquant digne de ce nom te ndenge toyebi ba kombo minene ya ba attaquants bawuta na Luluabourg.
Patriotiquement,
Emmanuel Kandolo
fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn quy_Latn lin_Latn lin_Latn lin_Latn lin_Latn lin_Latn lin_Latn hau_Latn lin_Latn lin_Latn unk unk sag_Latn lin_Latn lin_Latn lin_Latn fra_Latn swh_Latn